Мишел Платини

**Мишел Франсоа Платини** (франц. Michel François Platini; роден на 21 јуни 1955) — поранешен француски фудбалер и тренер и некогашен претседател на УЕФА. Тој бил прв играч во историјата кој успеал да ја освои наградата за Најдобар фудбалер на Европа три години по ред, а во 1999 бил избран за седми најдобар фудбалер на 20. век во изборот на IFFHS.

Во текот на својата професионална фудбалска кариера, Платини играл за три клубови Нанси, Сент Етјен и Јувентус и бил член на француската репрезентација која триумфирала на Европското првенство 1984; турнир на кој исто така бил најдобар стрелец и прогласен за најдобар играч. Тој, учествувал и на три Светски првенства во 1978, 1982 и 1986, а на последните две *триколорите* стигнале до полуфиналето. Платини заедно со Ален Жирес, Луис Фернандес и Жан Тигана заедно го сочинувале познатиот таканаречен "*Магичен квадрат*" (на француски:"carré magique") во средината на теренот и играчи кои го формирале срцето на француската репрезентација во текот на 1980-тите.

Платини се смета за еден од најдобрите додавачи во историјата на фудбалот, како и за еден од најдобрите изведувачи на слободни удари и играч со феномален завршен удар. Тој го држи рекордот за најмногу постигнати голови (9) на завршницата на Европските првенства иако учествувал само на еден ваков турнир во 1984 година. И покрај тоа што важел за играч од средниот ред, тој исто така го држел и рекордот за најмногу постигнати голови за француската репрезентација сè додека напаѓачот Тјери Анри во 2007 година, не ја надминал неговата бројка од 41 постигнат погодок.

По завршувањето на играчката кариера тој бил и селектор на француската репрезентација четири години (1988-1992). Во јануари 2007, тој бил избран за 6-ти претседател на УЕФА и таа должност ја вршел до октомври 2015 година.

## Административни функции
Платини бил избран за претседател на УЕФА, но по избивањето на големиот корупциски скандал во ФИФА, тој добил казна од етичкиот комитет во траење од тримесечна суспензија од извршувањето на фудбалските функции, а потоа бил казнет со забрана за извршување секакви фудбалски работи во траење од осум години. Казната ја добил поради тоа што во 2011 година на неговата сметка ФИФА му префрлила два милиони швајцарски франци, иако немал слкучено договор за консултантски услуги.

## Статистика на кариерата

## Титули

### Клупски
#### Нанси
***[[Лига 2 (Франција)|Дивисион 2]]** : 1
: 1974-1975
***[[Фудбалски куп на Франција|Куп на Франција]]** : 1 
: 1977-1978

#### Сент Етјен
*** [[Лига 1 (Франција)|Дивисион 1]]** : 1
: 1980-1981

#### Јувентус
*** [[Серија А]]** : 2
: 1983–1984, 1985–1986
*** [[Фудбалски куп на Италија|Куп на Италија]]** : 1
: 1982–1983
*** [[УЕФА Лига на шампиони|Европски куп]]** : 1
: 1984–85
*** [[УЕФА Супер Куп|Суперкуп на Европа]]** : 1
: 1984
*** [[Интеконтинентален Куп|Интерконтинентален Куп]]** : 1
: 1985

### Репрезентативни
#### Франција
*** [[Европско првенство во фудбал|Европско првенство]]** : 1
: 1984
*Светско првенство : 20px|Бронзен медал Трето место: 1986

### Поединечни
* Француски фудбалер на годината : 2
: 1976, 1977
*  Златна топка : 3
: 1983, 1984, 1985
* Onze d'Or : 3
: 1983, 1984, 1985
* Играч на годината *[[World Soccer]]* : 2
: 1984, 1985
* Најдобар стрелец во италијанската Серија А : 3
: 1982-1983 (16 гола), 1983-1984 (20 гола), 1984-1985 (18 гола)
* Најдобар играч на Европско првенство: 1
: 1984
* Идеален тим на Светско првенство: 2
: 1982, 1986

## Наводи

## Надворешни врски
*National Football Teams Profile

*FIFA "Classic Players" biography  – fifaworldcup.yahoo.com, FIFA – Retrieved November 2006.
*Sports-Reference.com profile. 
*Michel Platini – Goals in International Matches – www.rsssf.com – by José Luis Pierrend, RSSSF.

Категорија:Фудбалери на ФК Нанси
Категорија:Фудбалери на ФК Сент Етјен
Категорија:Фудбалери на ФК Јувентус
Категорија:Фудбалери во Серија А
Категорија:Живи луѓе
Категорија:Француски фудбалери
Категорија:Француски фудбалски тренери
Категорија:ФИФА 100
Категорија:Офицери на Легијата на честа
Категорија:Витези на Легијата на честа
Категорија:Родени во 1955 година